A román-magyar határnál az afrikai sertéspestis
A szmájliké és a diákoké is. Az oktatásért tüntettek.
Megjelent az afrikai sertéspestis Romániában, a fertőzőgócot a magyar-román határ közelében levő Szatmárnémeti város szélén fedezték fel a hatóságok egy háztáji gazdaságban – közölte kedden a román állategészségügyi és élelmiszerbiztonsági hatóság.

A betegség összesen hét állatot fertőzött meg két háztáji gazdaságban, miután az egyik gazdaságról átterjedt egy szomszédosra is. A megfertőzött állatokat elégették. A hatóságok az első vizsgálatok alapján feltételezik, hogy a sertéspestis vírus Ukrajnából került Romániába, fertőzött állati eredetű termékek révén. A betegség az emberre nézve nem, ugyanakkor a sertésekre, vaddisznókra rendkívül veszélyes, nem gyógyítható.

Nem ez az első alkalom, hogy az afrikai sertéspestis felbukkan Magyarország határában: idén júniusban Ukrajnában, Beregújfalunál mutatták ki a vírust egy elhullott vaddisznó teteméből.

(MTI)
ukrajna